Ahmad Hafiluddin Djojoadikusumo

Mayor Jènderal TNI (Purn.) Ahmad Hafiluddin Djojoadikusumo (20 April 1921 – 9 Novèmber 1999) panèka sorang perwira tèngghi angkadhân dârât, birokrat, bân politikus Indonèsia.

 Bâkto kènè’ bân Panjhânnânganèpon 
Ahmad Hafiluddin èlahèraghi è tangghâl 20 April 1921 è Bhângkalan, sèttong kabupatèn sè bâdâ è Karèsidènan Madhurâ. Ahmad molaè panḍhiḍhighân è Hollandsch-Inlandsche School (sèttong tèngkat bân Sakola’an Dhasar), sè tammataghi è taon 1935. Panjhânnânganèpon saterrossa nerrossaghi panḍhiḍhighânna ḍâ’ sakola’an menenggah pèrtama Meer Uitgebreid Lager Onderwijs è Sorbhâjâ bân lulus è taon 1939.

Samarèna nammataghi panḍhiḍhighân menenggah pèrtama, Ahmad nerrosaghi ḍâ’ Middlebare Opleiding School Voor Inlandsche Ambtenaren (MOSVIA), sèttong sakola’an pamong praja sè sèttong tèngkat bân sakola’an menengga tèngghi. Panjhânnânganèpon jhughân noro’è kursus radiotelepon è taon 1940 bân perna atugas dhâddhi operator radiotelepon è Luchtbeschermingsdienst (Jabhâdhân Tindaghân Panceghâhan Bahaya Serangan Udara), sèttong organisasi sè dhâddhi molaenna hansip sè èbâdâ’aghi ka’angghuy acegah serrangan udara ḍâri Jepang. Ahmad mamarè panḍhiḍhighânna è MOSVIA è taon 1942, è taon sè paḍâ bâkto Jepang amaso’i Hindia Belanda.

 Karièr 
Ahmad molaè karèrra mènangka pamong praja è Mekkasân è bâkto penjhâjâhân Jepang. Sataon saterrossa, panjhânnânganèpon  noro'è latèyan opsir tentara Pèmbèla Tana' Air (PETA) bân èrèkrut sareng Jepang mènangka Kopala Staf Batalyon II Bhângkalan kalabân pangkat shodanchō (sèttong tèngkat bân letnan).

 Sombher